RESTAWR TAL-ISTATWA TITULARI Ħbieb, Fi tmiem il-festa li għaddiet il-kappillan tkellem fuq il-ħtieġa urġenti ta' restawr li hemm bżonn isir fuq l-istatwa Titulari. Il-ħsara fuq l-istatwa hija evidenti u l-Kumitat iddeċieda li tiġi irrestawrata kemm jista' jkun malajr biex inkunu nistgħu nkomplu ngawdu s-sbuħija tagħha. Wara li mill-ewwel Ħadd ta' Novembru bdejna l-kampanja b'risq ir-restawr ta' l-istatwa, nixtieq illi f'isem sħabi tal-Kumitat, nirringrazjakom tal-ġenerożita' li s'issa rajna min għandkom. Konna ippublikajna fuljett biex tkunu tafu aktar fuq dan ir-restaw u l-ispejjeż fejn u kif se jintefqu. Biex terġa' tieħu s-sbuħija 4 oriġinali tagħha l-istatwa se tiġi tiswa ma' l-għaxart elef lira (Lm10,000). Parti mir-Rapport li aħna dak in-nhar ippreżentajnilkom kien jgħid hekk: ' Ħsara fl-Injam ta' l-Istatwa: L-ewwel impressjoni li ħadna kienet dik li n-niċċa fejn titpoġġa l-istatwa, hija kemmxejn xotta u sħuna. Wasalna għal din l-konklużjoni minħabba l-fatt li fuq il-figura tal-Madonna jidhru diversi xquq (kif jidher fir-ritratti) li huma sinonimi ma' njam niexef. Innutajna wkoll li xi ġonot ta' l-injam iddistakkaw ruħhom. Iżda l-akbar ħsara tidher li tinsab fil- bażi, fejn milli jidher, dan inqala' minn maz-zokk prinċipali ta' l-istatwa. L-Iskultur jissuġerixxi: a) L-imsemmija xquq jiġu mnaddfa u nkullati mill-ġdid, u mdaħħla lura f'posthom permezz ta' moros u/jew studs. b) Fejn ikun il-każ, jiġu stuppati (jekk ma jkunx possibbli Hi jerġgħu jingħalqu) c) Il-vara terġa' tiġi ssudata fuq l-bażi tagħha u jsirilha bħal ċinturin. L-induratura: Is-sodda tal-ġibs li hija ta' support għall-induratura u għad-dekorazzjoni tidher li hija b'saħħitha u imqabbda tajjeb ma' l-injam ta' taħtha, bl-eċċezzjoni tal-partijiet fejn l-ġibs gie mbuttat mill-injam. Il-kuluri ta' l-isgraffir ukoll għadhom friski u sbieħ. B'xorti ħażina ma jistax jingħad l-istess għad-deheb innifsu tal-freġji. Dan huwa kkunsmat kważi għal kollox, u hemm ħafna mill-boll jidher. Fil-fehma ta' l-induraturi, l-freġji għandhom jiġu ndurati mill-ġdid. Wara, dawn jerġgħu jiġu midjura biż-żebgħa madwar id-disinn. Kontra għal dan il-proċess huwa l-fatt, li għar-rigward ta' ammont ta' xogħol u materjal, wieħed ikun qiegħed joqrob lejn il-vara tiġi ndurata mill-ġdid. Aktar tard fir-rapport li għandna f'idejna, jissemmew l-ispejjeż totali: Tiswija fl-injam ta' l-istatwa, skultura mill-ġdid tal-partijiet neqsin fl-istatwetti tal-bankun u żebgħa mill-ġdid tal-karneġġjonijiet tal-Madonna u l-erba' anġli: Lm900 Ħażż ta' freġji u kollaborazzjoni ma' l-induratur Lm250 INDURATUR: Induratura u żgaffir mill-ġdid ta' l-istatwa (jingħata ġibs ġdid) Lm4,600 Il-pedestall jiġi ndurat mill-ġdid u jingħata ġibs mill-ġdid Lm4,000 Total ta' Lm 9,750 si Kif intqal fil-bidu tar-rapport, in-niċċa trid tiġi rranġata biex is-sħana li tinġema fiha tinqata' għal kollox. Għaldaqstant il-proġett tan-niċċa huwa parti integrali mill-proġett sħiħ. Il-kumitat tal-festa flimkien mal-grupp taż-żgħażagħ se jagħmel ħafna minn dan ix-xogħol, Imma l-materjal biex titranġa n-niċċa jrid jinxtara u nistmaw li jiġi jiswa bejn Lm600 u Lm800. Ħbieb, aħna nafu li dan il-proġett huwa xi ftit ambizzjuz, imma bis-saħħa ta' kulħadd aħna fiduċjużi li jseħħ. B'hekk minn issa se niftħu fond għar-restawr ta' l-Istatwa biex minn wara l-festa li ġejja din tmur għat-tiswija li jeħtieġilha u jekk il-Bambin irid ikun lura fostna għall-festa tas-sena 2007 propju f'għeluq il-50 sena mit-tqiegħed ta' l-ewwel ġebla tal-Knisja Parrokkjali tagħna. Wara laqgħa li kellna ma' l-Induraturi dawn ma wegħduniex li x-xogħol jista' jitlesta kollu f'sena waħda, imma l-ewwel issir l-Istatwa u s-sena ta' wara jitkompla x-xogħol fuq il-Pedestall ta' taħtha. Kif tafu l-ġbir beda mill-ewwel Ħadd ta' Novembru 2005, u mili rajna u minn dak li innotajna aħna kuntenti li parti kbira mill-parruċċani intom kuntenti li ħadna din l- inizjattiva. Min naħa tagħna aħna nagħmlu minn kollox, biex l-ewwelnett inżommukom infurmati b'kull ma jiġri, dħul u ħruġ etc, kif ukoll inħossuna responsabbli li nuru lilkom il-flus fejn qed immorru u rendikonti sħaħ. Hawhekk għandkom taraw rendikont dettaljat sa l-ewwel Ħadd ta' April 2006. Dħul kollu: Ġabra Novembru: Lm 244 Mil-Kaxxa (Novembru): Lm 105 Gabra Diċembru: Lm 193 Ġabra Frar: Lm 260 Ġabra Marzu: Lm 270 Mill-Kaxxa (Marzu) Lm 90 Ġabra April: Lm 270 Donazzjoni NN Lm 1,000 Donazzjoni Burmmarrad Comm. Lm 100 Donazzjoni Bonnici Bros. Ltd Lm 1,000 Donazzjoni NN Lm 200 Total Dħul: Lm 3,732 Ħruġ s'issa Fuljetti / kotba rċevuti Lm 70 Total Ħruġ: Lm 70 Bilanċ Lm 3,662 Minkejja li ġbarna dawn il-flus, nafu li l-ispiża hija kbira, u għal naqra ta' raħal li aħna hija akbar, imma minn dak li qed naraw aħna m'aħniex naqtgħu qalbna, u j' Alla li l- ħolma tagħna ssir realta'. Grazzi mill-qalb.